สวัสดีครับคุณ หูผมอื้อข้างขวาทุกเช้าเลยครับตอนนี้ เป็นมาครบ 1 สัปดาห์แล้วครับ ทิ้งไว้สักพักก็หาย ผมเป็นคนชอบนอนตะแคงทั้งซ้ายและขวา แต่พอตื่นนอนขึ้นมาก็จะจบที่ด้านขวาทุกครั้ง อาการหูอื้อที่ว่าไม่มีอาการเจ็บปวดเลยนะครับ แค่อื้อเฉยๆ แต่พอเราดึงหูให้ตึงมันก็หาย ดึงแล้วปล่อยมันก็อื้ออีก ดึงๆปล่อยๆ จนลืมไปเองมันก็หายเอง เช้าวันใหม่มาก็กลับมาอีกแล้วครับ
สวัสดีค่ะ อาการหูอื้อมักเกิดจากการที่อยู่ในที่ที่เสียงดังเป็นเวลานานการอุดตันของขี้หูเป็นเวลานานยาบางชนิดเช่น แอสไพริน ยาต้านเศร้า ยาฆ่าเชื้อบางชนิดความผิดปกติของหูชั้นในการมีหินปูนเกาะที่หูชั้นกลางความผิดปกติของกระดูกกกหู และกรามบนการติดเชื้อในช่องหู หรือ จมูกการรักษามักจะต้องหาสาเหตุก่อนค่ะ จะรักษาตามสาเหตุ ส่วนใหญ่ต้องได้รับการตรวจช่องหูดูว่าไม่มีขี้หูอุดตัน ถ้ามีให้ยาหลอดหนึ่งอาทิตย์แล้วดูดออกถ้ามีการติดเชื้อในโพรงไซนัส และจมูก ควรได้รับยาฆ่าเชื้อ ยาลดน้ำมูกถ้ามีอาการของการอักเสบของข้อต่อกระดูกกรามและกกหู แนะนำให้พบทัณตแพทย์อาจจะต้องใส่ที่ครอบฟันในเวลานอนเพื่อป้องกันการเคี้ยวฟันแนะนำพบทัณตแพทย์ก่อนค่ะ ว่ามีปัญหาเรื่องการกัดฟันหรือไม่ค่ะ และพบแพทย์หูคอจมูกเพื่อตรวจการได้ยิน และส่องกล้องดูว่าไม่มีการอุดตันของขี้หูค่ะ